Hold körüli pályára állt az indiai Csandraján-2 ûrszonda
Megkezdte Hold körüli keringését a Csandraján-2 indiai ûrszonda kedden - közölte az az Indiai Ûrkutatási Szervezet (ISRO).
A Hold körül kering majd

A Csandraján-2 július 22-én indult a dél-indiai Madrásztól 80 kilométerre északra fekvõ Szriharikóta ûrközpontból, egy héttel a tervezett fellövés után, amely technikai probléma miatt meghiúsult.
A modult Hold körüli pályára helyezõ manõvert közép-európai idõ szerint hajnali 5.32 órakor fejezték be – írta a BBC hírportálja az ISRO Twitter-üzenete alapján.

A legénység nélküli ûrszonda missziója mintegy 10 milliárd rúpiába (41 milliárd forint) kerül. Ha a Csandraján-2 sikeresen végrehajtja küldetését, India a negyedik ország lesz az Egyesült Államok, Oroszország és Kína után, amely megveti a lábát a Holdon.

A GSLV-Mk-III rakéta vitte a világûrbe a Csandraján-2-t, amely majd a Hold körül kering, és a Vikram holdraszálló egységet, valamint a Pradzsán holdjárót.

Az indiai ûrszonda igazolta, hogy van víz a Holdon

A mintegy ötven napig tartó út után a leszállóegység "puha", irányított landolást hajt végre szeptember elején a Hold felszínén. A landolás idõpontját nem tolják késõbbre a misszió indításának elhalasztása miatt.
A landolás elõtti utolsó 15 perc lesz a legizgalmasabb. Ez az ISRO valaha végrehajtott legkomplexebb missziója" – mondta K. Sivan, az Indiai Ûrkutató Szervezet vezetõje.

Az indiai holdraszálló egység és a holdjáró az égitest olyan pontjára érkezik, ahol korábban nem szállt le ûrjármû. Az indiai lesz az idei harmadik landolási kísérlet a Holdon, miután a kínai Csang'o-4 sikeresen teljesítette a tervet, az izraeli Beresit viszont végül a Holdra zuhant áprilisban. A Csandraján-1, India elsõ Hold-missziója 2008-ban indult útnak. Az indiai ûrszonda igazolta, hogy van víz a Holdon. A Csandraján-2 küldetését eredetileg az orosz Roszkoszmosszal együttmûködve tervezték megvalósítani, 2013-ban azonban India a technikai különbségek miatt megszakította az együttmûködést.

(MTI, ISRO)
Hold India ûrszonda